
ΕΦΗΜΕΡΙΐ ΤΗΣ ΚΥΒΕΡΝΗΣΕΙ)! 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
20 ΙΟΥΛΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την επέκταση του αύλειου 

χώρου του 1ου Δημοτικού Σχολείου Πεύκης.'. . . 1 

Κήρυξη ως αναδασωτέας εκτάσεως 658 τ.μ. στη θέση Αγία Τριάδα 

της Κοινότητας Καλάμου του Νομού Αττικής. 2 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΚΡΩΤΗΡΙ» νήσου Κύθνου . 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στον οι¬ 
κισμό Λαμπίρι στο Αίγιο του Ν. Αχαΐας, φερόμενου ως ιδιο¬ 
κτησία Μαρίας Παναγιωτοπούλου και καθορισμός ειδικών όρων 


και περιορισμών δόμησης. 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Π.4428/1220 (1) 


Αναγκαστική απαλλοτρίωση έκτασης για την επέκτασή του αύλειου 
χώρου του 1ου Δημοτικού Σχολείου Πεύκης. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

' Εχοντας υπόψη: 

1. Τις διατάξεις του Ν.Δ/τος 797/1971 «περί αναγκαστικών απαλ¬ 
λοτριώσεων», σε συνδυασμό με τις διατάξεις του Β.Δ./τος 139/1971 
«περί της αρμοδιότητος των Νομαρχών προς κήρυξιν αναγκαστικών 
τινων- απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανι¬ 


σμού Σχολικών Κτιρίων», σε συνδυασμό με τις διατάξεις του Ν.513/ 
1976. 

3. Το από 10.3.1987 απόσπασμα πρακτικού από τη συνεδρίαση με 
αριθμό 1573 του Διοικητικού Συμβουλίου του Οργανισμού Σχολικών 
Κτιρίων. 

4. Το από 5.2.1986 πρακτικό καταλληλότητας της απαλλοτριού- 
μενης έκτασης, που καταρτίστηκε οςπό την κατά Νόμο Επιτροπή. 

5. Την Η/1022/16.2.1987 κοινή απόφαση του Πρωθυπουργού 
και του Υπουργού Εθνικής Παιδείας και Θρησκευμάτων (ΦΕΚ 84/ 
1987 τ.Β'), σχετικά με τις αρμοδιότητες του Υφυπουργού Εθνικής 
Παιδείας και Θρησκευμάτων, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την επέκταση του αύλειου χώρου του 1ου 
Δημοτικού Σχολείου Πεύκης, έκτασης συνολικού εμβαδού 483Μ2 που 
βρίσκεται στο Δήμο Πεύκης Νομού Αττικής και έχει πρόσοψη στην οδό 
Πίνδου και εικονίζεται με κλίμακα 1:200 και με τα στοιχεία Α - Β - Γ - 
Δ - Α στο από Απρίλιο 1987 και με αριθμό 44η κτηματολογικό διά¬ 
γραμμα - πίνακα του τοπογράφου μηχανικού Δημήτρη Λειβαδάρα, το 
οποίο έχει θεωρήσει για τη Διεύθυνση Γηπέδων του Οργανισμού Σχο¬ 
λικών Κτιρίων ο τοπογράφος μηχανικός Γεώργιος Μορφόπουλος. 

Στην έκταση που απαλλοτριώνεται - προβάλλει δικαιώματα κυριό¬ 
τητας ο Κυριακόπουλος Ιωάννης του Σωτηρίου. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 14 Ιουλίου 1987 

οι ΥΠΟΥΡΓΟΙ 

Ο ΥΠΟΥΡΓΟΣ Ο ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΔΗΜ. ΤΣΟΒΟΛΑΣ Γ. ΚΩΝΣΤΑΝΤΙΝΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 371/85 (2) 

Κήρυξη ως αναδασωτέας εκτάσεως 658 τ,μ. στη θέση Αγία Τριάδα της 
Κοινότητας Καλάμου του Νομού Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
' Εχοντας υπόψη: 

1. Τις διατάξεις του Ν. 3200/55 «περί Διοικητικής Αποκεντρώ- 
σεως», όπως αυτές τροποποιήθηκαν μεταγενέστερα. 

2. Τις διατάξεις του Ν.Δ. 1147/1972 «περί Διοικήσεως μείζονος 
Πρωτευούσης» σε συνδυασμό με τις όμοιες του 711/72 Β.Δ. 

3. Τις διατάξεις της παρ. 3 του άρθρου 117 του Συντάγματος της 
Χώρας. 

4. Τις διατάξεις του Ν. 998/79 «περί προστασίας των Δασών και 
των Δασικών εν γένει εκτάσεων της Χώρας», και ειδικότερα: 

α) Του άρθρου 41 παρ. 1. 

β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.80 «περί οδηγιών για τις αναδασωτέες 
εκτάσεις». 

β) 182447/3049/24.9.80. 

6. Την αριθ. 448/31.1.85 πρόταση του Δασαρχείου Καπανδριτίου 


σχετικά με την κήρυξη ως αναδασωτέας, της αναφερομένης στο θέμα 
εκτάσεως, αποφασίζουμε: 

Κηρύσσουμε αναδασωτέα, με σκοπό τη διατήρηση του χαρακτήρα 
της δασικής εκτάσεως, της οποίας η δασική βλάστηση καταστράφηκε 
με παράνομη εκχέρσωση, ώστε να αποκλεισθεί η διάθεσή της για άλλο 
προορισμό, την Δημοσίαν διακατεχομένην δασική έκταση, εμβαδρύ εξα- 
κοσίων πενήντα οκτώ (658) τετραγωνικών μέτρων που βρίσκεται στη 
θέση Αγία Τριάδα της περιφέρειας της Κοινότητας Καλάμου Νομού Ατ¬ 
τικής και προσδιορίζεται από τα στοιχεία Α, Β, Γ, Δ, Α, όπως φαίνονται 
στο συνημμένο διάγραμμα το οποίο αποτελεί αναπόσπαστο μέρος της 
αποφάσεως αυτής και έχει όρια: 

Ανατολικά: Με δάσος Χαλεπίου Πεύκης. 

Δυτικά: Με δάσος Χαλεπίου Πεύκης. 

Βόρεια: Με δάσος και Ελαιαγρό (σήμερα). 

Νότια: Με δάσος Χαλεπίου Πεύκης. 

Η απόφαση αυτή να δημοσιευθεί στην Εφημερίδα της Κυβερνήσεως 
(άρ. 41 παρ. 1 Ν. 998/79). 

Αγία Παρασκευή, 8 Ιουλίου 1987 
Ο Νομάρχης 

ΗΡΑΚΛΗΣ ΠΑΠΑΔΟΠΟΥΛΟΣ 


..ΤΟΠΟΙΙΡ^ίΟ 

ίυΜ06ω%ϊΰκ -^!ββ0- ^4ψο/ιίοι_ Α(Λυαιαομίνκ_ _ευύ/ϋΜ_ 

βΐα$ίΗυ)ί)ιίο/η_·/ΐΐ7ά ωλο_ _ ποΙαιοΗρη _ίΜΜθΰΐΰύη_ Λολοκ. _ _ 

θίΐ Η.' Δβιο ίριήιία ΠφιΨ. Κάλαμου 

£Μ£Ρ£°Τ£.Σ: ΓώοδίΟί /θα». Μανώι κειριοοίι ίυυδϋΟίπίΛΟυ μΟΛονημοτοί’ 
(τήρίΠίί ίίαι' ιτιοΐ-ή ί υαι ΤίΐΛ Ί)θϊίαριαίμό του 
ΏΰλΟυ ΠονΟΒίώτο του νΐίΐοΐήοι αάτοιαοϋ Κο^α| ΐηΐ) 

Αριθ. 3162 . (3) 

Καθορισμός των ορίων του αιγιαλού και δημιουργία ζώνης παραλίας 
στη θέση «ΚΡΩΤΗΡΙ» νήσου Κύθνου. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις των άρθρ. 1 μέχρι και 7 του Α.Ν.2344/1940 «περί 
αιγιαλού και παραλίας», όπως τροποποιήθηκαν και συμπληρώθηκαν με 
τις διατάξεις: α) του άρθρου 13 του Ν.1078/80 και β) του άρθρ. 23 
του Ν.1337/83. 

2. Τις διατάξεις της παρ. 9-του άρθρ. 1 του κεφαλαίου Β' της 
0.208/181/26.4.82 (ΦΕΚ 214/26.4.1982 τεύχος Β') κοινής από¬ 
φασης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής αρ¬ 
μοδιότητας του Υπ. Οικονομικών». 

3. Την από 10.7.65 έκθεση της «Επιτροπής καθορισμού των ορίων 
του αιγιαλού και παραλίας και θέσεων αμμοληψίας», που καθόρισε τα 
όρια του αιγιαλού και της παραλίας στην περιοχή «ΚΡΩΤΗΡΙ» νήσου 
Κύθνου και το από Οκτώβρη 1983 με κλίμακα 1:500 τοπογραφικό 
διάγραμμα των Πολιτικών Μηχανικών Ρέρρα και Ε. Παναγιωτό- 
πουλου, που θεωρήθηκε την 18.2.1987 από τη Δ/νση Τεχνικών Υπη¬ 
ρεσιών της Νομαρχ. Κυκλάδων και συνοδεύει την έκθεση της προανα- 
φερομένης Επιτροπής. 

4. Τη σύμφωνη γνώμη του Γεν. Επιτελείου Ναυτικού, που διατυπώ¬ 
θηκε στο Φ. 187.2/144/23.4.87 έγγραφό του. 

5. Τις διατάξεις του άρθρ. 1 της παρ. 1 του Ν.3200/55 (ΦΕΚ 97/ 
Α/1955) «περί διοικητικής αποκεντρώσεως» σε συνδυασμό με τις δια¬ 
τάξεις του από 28.6.1955 Β.Δ./τος «περί εξαιρέσεως από της κατά το 
άρθρ. 1 παρ. 1 του Ν.3200/1955 αρμοδιότητος των Νομαρχών, αντι¬ 
κειμένων τινων αρμοδιότητος του Υπ. Οικονομικών», του Β.Δ. 704/70 
και του άρθρ. 1 παρ. 5 του Π.Δ. 71/25.2.1984, σχετικά με τη μεταβί¬ 
βαση αρμοδιοτήτων του Υπουργού Οικονομικών στους Νομάρχες και 
στις Περιφερειακές Αρχές διανομαρχιακού επιπέδου, αποφασίζουμε: 

1. Επικυρώνουμε την από 10.7.1985 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από Οκτώβρη 1983 τοπογραφικό διάγραμμα, που την 
συνοδεύει, το οποίο συντάχθηκε από τους Ρέρρα & Ε. Πανάγιωτό- 
πουλο, μηχανικούς, με κλίμακα 1:500 και θεωρήθηκε την 18.2.1987 
από τη Δ/νση Τεχνικών Υπηρεσιών της Νομαρχίας Κυκλάδων, επί του 
οποίου η πιο πάνω Επιτροπή, με κόκκινη γραμμή καθόρισε τα όρια του 
αιγιαλού στη θέση «ΚΡΩΤΗΡΙ» νήσου Κύθνου και με κίτρινη γραμμή 
τα όρια της παραλίας στην ίδια θέση. 


2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευτούν στην Εφημερίδα της Κυβερνήσεως 
σύμφωνα με τις διατάξεις του άρθρου 13 του Ν.1078/1983. 
Ερμούπολη, 2 Ιουλίου 1987 
Ο Νομάρχης 
Α. ΗΛΙΑΚΟΠΟΥΛΟΣ 


ΕΚΘΕΣΗ 

Δια τον καθορισμόν το πρώτο των ορίων Αιγιαλού και Παραλίας εις 
θέσιν Κρωτήρι νήσου Κύθνου προ ιδιοκτησίας Μ. Παναγιωτόπουλου εν 
Κύθνω τη 10η Ιουλίου του 1985 ημέρα Τετάρτη οι υπογεγραμ¬ 
μένοι: 

1. Δημήτρης Φραγκολιάς, οικονομικός Έφορος Κέας 

2. Ελευθέριος Καστρισιος Πολ. Μηχ. που νόμιμα εκπροσωπεί τον 
Δ/ντή Τ.Υ.Ν.Κ. 

3. Ιωάννης Ζέρβας κελευστής Λιμενάρχης Κύθνου αποτελούντες την 
επιτροπήν Καθορισμού των ορίων του Αιγιαλού και Παραλίας δυνάμει 
του άρθρ. 74 Π.Δ. 733/77 και της υπ’ αριθμ. Ο.Ε. 1762/15.3.76 
αποφάσεως της Νομαρχίας Κυκλάδων (παράγ. I άρθ. 63 του Π.Δ. 
636/77 συγκληθείσα δια της εντολής του Προέδρου αυτής ^ιετέβημεν 
επί τόπου εις την προαναφερομένην περιοχήν, λαβόντες υπ’ όψιν: 

Το υπό του Μιχαήλ Ρέρρα Διπλωματούχου Πολ. Μηχ. συνταχθέν 
τον Οκτώβριο του 1983 Τοπογραφικόν και Υψομετρικόν διάγραμμα εις 
I πινακίδα, εις κλ. 1:500 ηλεγμένον δια την ακρίβειαν της αποτυπώ- 
σεως υπό του Δ/ντού Τεχνικών Υπηρεσιών Ν. Κυκλάδων νομίμως εκ¬ 
προσωπούμενος υπό του: Ελευθέριου Καστρισιου Πολ. Μηχ. την 
10.7.85 και θεωρηθέν υπό της Δ/νσεως Τ.Υ.Ν. Κυκλάδων 18.2.87 
ως το υπ’ αριθ. 20 άρθ. Ν. 719/7 ορίζει: Τας διατάξεις του Α.Ν. 
2344/40 ως ούτος ετροποποιήθη ως και την προς τούτο Σχετικήν Δι¬ 
καστικήν και Διοικητικήν Νομολογίαν. 

Την εκ της επιτόπιου μεταβάσεως σχηματισθείσα αντίληψιν περί του 
πλάτους της βρεχομένης ζώνης ξηράς, της μορφολογίας του εδάφους 
αποτελουμένης επί το πλείστον από βραχώδεις εκτάσεις, αποφα¬ 
σίζει: 

1. Καθορίζει επί του ως άνω τοπογραφικού διαγράμματος την οριο¬ 
γραμμήν του Αιγιαλού δΡ ερυθράς συνεχούς πολυγωνικής γραμμής 
0,1,2......:38. 

2. Την οριογραμμήν της Παραλίας δια συνεχούς κίτρινης· πολυγω¬ 
νικής γραμμής 0', 1', 2', 3 ’,.38 ’. 

Ο αιγιαλός και παραλία καθορίζονται για πρώτη φορά. 

Δεν εξαιρούνται τα κτίσματα τα ευρισκόμενα εντός της ζώνης της 
Παραλίας. Τίθεται ζώνη παραλίας πλάτους ΙΟμ. επειδή δεν εξυπηρε¬ 
τούνται οι σκοποί της παραγράφου 1 του άρθρου 7 του ΑΝ 2344/40. 

Η ΕΠΙΤΡΟΠΗ 
Ο ΠΡΟΕΔΡΟΣ 
ΔΗΜ. ΦΡΑΓΚΟΛΙΑΣ 
ΤΑ ΜΕΛΗ 

ΛΕΥΤΕΡΗΣ ΚΑΣΤΡΙΣΙΟΣ, ΖΕΡΒΑΣ ΙΩΑΝΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. 44273/3175 (4) 

Χαρακτηρισμός ως διατηρητέου του κτιρίου που βρίσκεται στον οικισμό 

Λαμπίρι στο Αίγιο του Ν. Αχαΐας, φερόμενου ως ιδιοκτησία Μαρίας 

Παναγιωτοπούλου και καθορισμός ειδικών όρων και περιορισμών 

δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 21-0/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθ. 75724/1151/30.1 των ορίων Αιγιαλού και Πα¬ 
ραλίας εις Προεδρίας Κυβερνήσεως και Χωροταξίας, Οικισμού και Πε¬ 
ριβάλλοντος (ΦΕΚ 767/Β) και ειδικότερα το άρθρο 5, όπως τροποποι¬ 
ήθηκε με την υπ’ αριθ. 28112/356/17.4.1985 όμοια απόφαση (ΦΕΚ 
205/Β/85). 

3. Την από 9.6.1987 αιτιολογική έκθεση της Δ/νσεως Παραδο¬ 
σιακών Οικισμών και Περιβάλλοντος (Γ7). 

4. Την με αρ. πρ. 39283/2643/9.6.1987 απάντηση της Μαρίας 
Παναγιωτοπούλου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στον οι¬ 
κισμό Λαμπίρι του Αίγιου του Ν. Αχαΐας, φερόμενο ως ιδιοκτησία Μα¬ 
ρίας Παναγιωτοπούλου, όπως φαίνεται σημειωμένο στο σχετικό πρω¬ 


τότυπο τοπογραφικό διάγραμμα σε κλίμακα 1:1000 που θεωρήθηκε 
από τον προϊστάμενο της Δ/νσης Πολεοδομικών Εφαρμογών με την υπ’ 
αρ. 44273/1987 πράξη του και που συνοπτικό του αντίτυπο δημοσιεύ¬ 
εται με την παρούσα απόφαση γιατί αποτελεί αξιόλογο παραδοσιακό 
κτίριο. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοαμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς του διατηρητέου κτιρίου εφόσον 
δεν αλλοιώνεται ο αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων σε οποιαδήποτε θέση του κτιρίου. Επιτρέπεται μόνο η τοποθέ¬ 
τηση επιγραφών περιορισμένων διαστάσεων που πληροφορούν για 
τυχόν χρήση του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, και στον χώρο που το περιβάλλει καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 3 Ιουλίου 1986 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

